คะหนูอายุ11-12ปีหนูมีอาการตกขาวสีดำคล้ายๆปนเลือดเเละมีน้ำปัสสาวะไหลออกมาบ่อยมากค่ะเเต่ไหลที่ละนิดหนูกังวลมากค่ะยังไม่เคยมีประจำเดือนหนูเป็นอะไรคะ😭
สวัสดีค่ะ อาการตกขาวสีดำคล้ายเลือดไหลออกมาดังกล่าวมานั้น หากมาประมาณ 3-7 วันแล้วหยุดไป ไม่มีออกมาอีก ก็อาจจะเป็นเลือดประจำเดือนได้เช่นกัน ก็คือว่าเริ่มมีประจำเดือนแล้ว แต่หากลักษณะเลือดที่ออกมากระปริดกระปรอย คือไม่ได้ออกติดต่อกัน 3-7 วัน ออกมาบ้าง หยุดบ้าง เป็นๆหายๆตลอดเดือน อาจเป็นเลือดออกจากสาเหตุผิดปกติอื่นๆเช่นความผิดปกติของการสร้างฮอร์โมนจากรังไข่ การติดเชื้อในช่องคลอดหรือปากมดลูกแต่โอกาสเกิดน้อยกรณีไม่เคยมีเพศสัมพันธ์ หรือมีแผลฉีกขาดที่อวัยวะเพศภายนอก หรือเป็นเลือดที่ออกมากับปัสสาวะ คือมีภาวะทางเดินปัสสาวะติดเชื้อเบื้องต้นสังเกตลักษณะเลือดดังกล่าวมา หากไม่ใช่เลือดประจำเดือน ควรไปพบแพทย์เพื่อตรวจหาสาเหตุเพิ่มเติม และในระหว่างนี้ไม่ซื้อยาปรับฮอร์โมนใดๆมาใช้เอง ไม่สวนล้างช่องคลอด